Dette får naturlig nok varsellampene til å lyse hos mange, mens Google selv bedyrer at eneste årsaken til å samle opplysninger om deg, er å gjøre tjenestene mer treffsikre for deg.
Bruker du for eksempel Google Chrome som nettleser, kan du her se hva du har søkt etter, hvilke nettsteder du har vært innom og hvilke annonser du har klikket på.
DETALJERT: Takket være Googles posisjonslogg, kan jeg se alle stedene jeg har vært på en spesiell dato. Her er mine bevegelser 1. juledag i fjor. Skjermdump: Dinside Vis mer
Uansett Googles intensjoner; havner denne personlige informasjonen i gale hender, kan det få uønskede konsekvenser for den berørte. Derfor er det viktig å følge gode råd om passord, og å slette informasjon fra listen som du ikke ønsker skal være lagret om deg.